ଭୋପାଳ, ୨୬/୧ଃ ମଧ୍ୟପ୍ରଦେଶର ତାନ୍ତ୍ୟା ଟୋପେ ଷ୍ଟାଡିୟମ୍ରେ ଚାଲିଥିବା ୧୮ ତମ ଅଣ୍ଡର -୨୦ ରାଷ୍ଟ୍ରିୟ ଚମ୍ପିଆନସିପର ପ୍ରଥମ ଦିନରେ ଏକ ରେକର୍ଡ ଦେଖିବାକୁ ମିଳିଛି । ଦୌଡ଼ରେ ମଧ୍ୟପ୍ରଦେଶ ରାଜ୍ୟ ଆଥଲେଟିକ୍ସ ଏକାଡେମିର ଖେଳାଳି ସୁନୀଲ ଡାବର ୧୫ ଶହ ମିଟରକୁ ୩.୪୮.୫୪ ସେକେଣ୍ଡରେ ପାର କରି ନୂଆ ରେକର୍ଡ କରିଛନ୍ତି ।
ଏହା ପୂର୍ବରୁ ଶଶି ଭୂଷଣ ସିଂ ୨୦୧୫ ମସିହାରେ ହାଇଦ୍ରାବାଦରେ ଆୟୋଜିତ ରାଷ୍ଟ୍ରିୟ ଚମ୍ପିଆନସିପରେ ୩.୫୧.୧୬ ସେକେଣ୍ଡରେ ୧୫ ଶହ ମିଟର ପାର କରି ରେକର୍ଡ କରିଥିଲେ । ମଧ୍ୟପ୍ରଦେଶର ଖେଳ ଏବଂ ଯୁବ କଲ୍ୟାଣ ମନ୍ତ୍ରୀ ଯଶୋଧରା ରାଜେ ସିନ୍ଧିଆ ଏହି ଐତିହାସିକ ସଫଳତା ପାଇଁ ସୁନୀଲ୍ ଡାବରଙ୍କୁ ଶୁଭେଚ୍ଛା ଜଣାଇଛନ୍ତି । ଖେଳ ମନ୍ତ୍ରୀଙ୍କ ପ୍ରଚେଷ୍ଟାରେ ଏହି ପ୍ରତିଯୋଗିତା ଭୋପାଳରେ ଆୟୋଜନ କରାଯାଇଛି । ରାଜ୍ୟର ନୂଆ ନୂଆ ଖେଳାଳିଙ୍କ ପ୍ରତିଭାକୁ ଆଗକୁ ଆଣିବା ପାଇଁ ଏହି ପ୍ରତିଯୋଗିତା କରାଯାଉଥିବା ମନ୍ତ୍ରୀ କହିଛନ୍ତି ।
